Diari Oficial de la Generalitat Valenciana


Sumari del DOGV 5403, del 07-12-2006 (2006/13554)

RESOLUCIÓ de 16 de novembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació de l'Acord de pròrroga i actualització per a 2006 i 2007 del conveni d'assistència sanitaria derivada d'accidents de trànsit en l'àmbit de la sanitat pública de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5403

Data del DOGV
:   07-12-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/13680


Data del document
:   16-11-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Sanitat
    * accident de transport
    * assegurança d'accidents
    * cooperació administrativa
    * terapèutica

RESOLUCIÓ de 16 de novembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació de l'Acord de pròrroga i actualització per a 2006 i 2007 del conveni d'assistència sanitaria derivada d'accidents de trànsit en l'àmbit de la sanitat pública de la Generalitat Valenciana. [2006/13528]  
Subscrit, després de la tramitació prèvia reglamentària, entre la Generalitat Valenciana, el Consorci de Compensació d'Assegurances i la Unió Espanyola d'Entitats Asseguradores i Reasseguradores-Unespa, el 2 de març de 2006, un Acord de pròrroga i actualització per a 2006 i 2007 del conveni d'assistència sanitaria derivada d'accidents de trànsit en l'àmbit de la sanitat pública de la Generalitat Valenciana, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat l'esmentat Acord, que ha quedat inscrit en el Registre de Convenis amb el número 1110/2006, i que figura com a annex d'esta resolució.  
València, 16 de novembre de 2006.. El director general de Relacions amb les Corts i Secretariat del Govern: Antonio v. Peral Villar  
Acord de pròrroga i actualització per al 2006 i 2007 del conveni d'assistència sanitària derivada d'accidents de trànsit en l'àmbit de la sanitat publica de la Generalitat Valenciana  
València, 2 de març de 2006  
Reunits  
Vicente Rambla Momplet, com a conseller de Sanitat de la Generalitat Valenciana, d'acord amb el que disposen els articles 35 i 21.f de la Llei 5/1983, de 30 de desembre, de Govern Valencià, modificada per la Llei 6/1995, de 3 d'abril, de la Generalitat Valenciana, i per la Llei 1/2002, de 26 de febrer, de la Generalitat Valenciana, especialment facultat per a la signatura d'este acord de pròrroga per l'Acord del Consell de data 4 de juny de 2002.  
Alejandro Izuzquiza Ibañez de Aldecoa, en representació del Consorci de Compensació d'Assegurances, com a director d'operacions d'esta entitat, les facultats de la qual té atribuïdes segons l'escriptura de revocació i atorgament de poders número 287, davant del notari de Madrid Luis Núñez Boluda.  
Pilar Gonzalez de Frutos, en representació de la Unió Espanyola d'Entitats Asseguradores i Reasseguradores, UNESPA, com a presidenta, d'acord amb el que disposa l'article 24 dels Estatuts d'UNESPA.  
Manifesten  
1. Amb data 1 de gener de 1999 es va signar un conveni entre el Consorci de Compensació d'Assegurances, la Generalitat Valenciana i UNESPA que regulava l'assistència sanitària derivada d'accidents de trànsit en l'àmbit de la sanitat pública.  
2. Amb data 12 de gener de 2004 les parts sotasignades van subscriure un acord de pròrroga i actualització per als anys 2004 i 2005 del conveni d'assistència sanitària derivada d'accidents de trànsit en l'àmbit de la sanitat publica de la Generalitat Valenciana.  
3. El conveni esmentat ha quedat prorrogat per a l'any 2006, ja que les parts no l'han denunciat i, d'acord amb el que disposa l'apartat VI, sobre vigència i revisions, de l'estipulació vintena, s'adopta l'acord d'actualització adequat dels mòduls econòmics que s'hi establixen.  
4. Respecte a l'any 2007, les parts decidixen prorrogar el conveni, i també actualitzar els mòduls econòmics que s'apliquen en l'exercici, per la qual cosa adopten els acords següents.  
Acords  
Primer  
Per a l'any 2006, els mòduls econòmics que s'arrepleguen en l'estipulació cinquena, lletres A i B, del Conveni d'assistència sanitària derivada d'accidents de trànsit en l'àmbit de la sanitat publica de la Generalitat Valenciana subscrit en data 1 de gener de 1999, queden fixats en els imports següents:  
. Mòdul general de la lletra A: 910 euros.  
. Mòdul reduït de la lletra B: 305 euros.  
Estos imports s'apliquen a partir de l'1 de gener de 2006 com a compensació econòmica de la despesa generada a la Conselleria de Sanitat per les prestacions sanitàries a què s'obliga pel conveni esmentat, sempre que l'assistència sanitària s'inicie a partir de la data dita.  
Segon  
Per a l'any 2007, les parts acorden prorrogar la vigència del conveni subscrit en data 1 de gener de 1999, i també actualitzar l'import dels mòduls econòmics establits en el punt primer d'este acord, incrementant-los en la quantitat que resulte d'aplicar a l'import el percentatge de variació anual de l'Índex de Preus al Consum, sector hospitalari, determinat per l'Institut Nacional d'Estadística per al període de novembre de 2005 a novembre de 2006, incrementat en 0,5 punts (variació interanual IPC sector hospitalari + 0,5), i aplicant al resultat l'arredoniment a la unitat d'euro més pròxima.  
L'import que resulte d'aplicar la fórmula d'actualització anterior l'ha de determinar la Conselleria de Sanitat en el seu moment i l'ha de comunicar a les parts restants, i s'aplica durant el període comprés entre l'01.01.2007 i el 31.12.2007.  
Tercer  
Les parts sotasignades d'este acord es comprometen a dur a terme durant l'any 2006 les actuacions necessàries per a adaptar i millorar el conveni vigent, per mitjà de la redacció i la subscripció, si és el cas, d'un de nou, i en este cas serà este nou conveni el que establisca els drets i les obligacions de les parts sotasignades en els termes que establisca.  
I, perquè conste, signen les parts este acord, en quíntuple exemplar, al lloc indicat en l'encapçalament.   
Pel Consorci de Compensació d'Assegurances  
Alejandro Izuzquiza Ibañez de Aldecoa  
Per la Conselleria de Sanitat  
Vicente Rambla Momplet  
Per la Unió Espanyola d'Entitats Asseguradores i Reasseguradores, UNESPA  
Pilar Gonzalez de Frutos